Исаев, Аскар

Исаев, Аскар (1931-ж. т., Кызыласкер айылы) – архитектор. Кыргыз Республикасынын эмгек сиңирген архитектору (1974). Москва архитектура институтун бүткөн (1955). 1956–59-ж. “Кыргыз долбоор” жана “Фрунзе шаардык долбоор” институттарында архитектор. 1959–61-ж. Кыргызстан архитекторлор союзунун башкармасынын  председатели, 1968–71-ж. Фрунзе шаарынын башкы архитектору. 1971–86-ж. “Фрунзе шаардык долбоор” институтунун № 3 өнөрканасында жетекчи. 1986–91-ж. Кыргызстан архитекторлор союзунун башкармасынын  председатели. Көрүнүктүү эмгектери: М. В. Фрунзенин эстелиги (авторлош, 1960–70), Т. Сатылгановдун эстелиги (Г. Айтиев менен бирге, 1960–74), эмен паркындагы “Түбөлүк от”, Совет жана Токтогул көчөлөрүнүн бурчундагы 10 кабаттуу турак үй жана башка “Ардак Белгиси” ордени жана медалдар менен сыйланган. 

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004

Категория:Кыргыз сүрөт исскуствосу